Source: http://www.nettisanomat.com/1999/11/11/n9915keskisuomenvalo.htm
Timestamp: 2019-01-20 11:43:56+00:00
Document Index: 20752218

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

1999/11/11 - nettisanomat.com - jyväskylä - salainen sopimus viuhahti kaupunginhallituksessa - pekka kettunen - keski-suomen valo - paviljonki - mäki-matin perhepuisto - nettisanomat.com 11.11.99 - avoin - joka torstai
SALAINEN Laaja haastattelu!
vain viuhahti Jyväskylän kaupunginhallituksen kokouksessa!
Nettisanomat kiinnitti asiaan huomiota laillisuuden ja päätöksenteon avoimuuden kannalta jo aikaisemmin.
"Seuraavana voisi olla vuorossa esim. salainen kotietsintä."
Toimittaja Jarkko Sipilä MTV3:ssa seitsemän uutisissa 2.11.99
"Hyväntahtoisuus" voimissaan?
Jyväskylän kaupungin päättäjien tekemän
salaisen sopimuksen
sisällöstä osa paljastui.
K-S Viikko 4.11.99 Viikon kommentit Herra Veli toveri:
Jyväskylän kaupungin päättäjien tekemän salaisen sopimuksen sisällöstä osa paljastui, kun vuorineuvos Muhosen haastattelussa Keskisuomalaisessa 27.10.1999 selvisi, että
jos Fortum saa Keski-Suomen Valon omistukseensa liitetään Jyväskylän Energiatuotanto OY:öön - josta jyväskyläläiset omistavat 40 prosenttia - kaksi Fortumin turvevoimalaitosta.
Eli siihen liitettäisiin Suomen ainoa turvetta käyttävä lauhdevoimalaitos, joka seisoo käyttämättömänä Vapon soiden keskellä Haapavedellä ja on osoittautunut yhdeksi IVO:n virheinvestoinniksi.
Samalla lailla Fortum luopuisi Joensuun turvevoimalaitoksesta, joka olisi lähivuosina modernisoitava. Voimalaitos on jäämässä myös lauhdevoimalaitokseksi, jos Joensuun Energia ja Espoon Sähkö toteuttaa oman voimalaitoksen rakentamisen kaupunkiin.
Oleellista on, että lauhdevoimalaitoksessa vain 40 prosenttia turpeen sisältämästä energiasta muuttuu sähköksi ja loppuosa menee läheisen vesistön lämmittämiseen. Vastaavasti Rauhalahden voimalaitoksessa päästään sähköntuotannossa lähes 90 prosentin hyötysuhteeseen, koska syntyvä lämpö hyödynnetään kaukolämmityksessä.
Herra Veli Toveri pelkää, että tällä järjestelyllä jyväskyläläiset jäisivät Jyväskylän Energiatuotanto Oy:n kautta Fortumin virheinvestointien maksumieheksi.
Monet kysyvät nyt, että mihinkä vielä joudummekaan Fortumin "hyväntahoisuuden" kanssa?
K-S Viikko 4.11.99 Viikon kommentit Herra Veli toveri
Myös: Paviljongin murheet
Kaupunginhallituksen varapuheenjohtaja Matti Ojala vakuuttaa:
"Salainen sopimus
ei vaaranna
Jyväskylän Energian itsenäisyyttä."
Keski-Suomen viikko torstaina 4.11.1999, haastattelijana Vesa Karvinen.
Lue laaja haastattelu!
Englantilainen ei osaa sanoa näin, vaan: "We didn't do anything special."
(Emme tehneet mitään erikoista).
Helsingin Yliopiston professori Andrew Chesterman avoimessa yliopistossa Ylessä.
"Salainen sopimus ei vaaranna
Keski-Suomen viikko torstaina 4.11.1999 Viikko Nyt:
"Jyväskylän oma energiayhtiö ei ole vaarassa paikallisessa energiamyllerryksessä, vaikka joillakin ajatuksia yhtiön myynnistä saattaa olla, sanoo kaupunginhallituksen varapuheenjohtaja Matti Ojala.
Jyväskylän seudulla käy taas energiapuolella melkoinen kuhina. Keski-Suomen valon osakkeista on tarjouksia jättänyt myös Jyväskylän Energiatuotanto Oy, jonka osake-enemmistön omistaa Fortum.
Tätä tarjousta varten tarvittiin Fortumin ja kaupungin välinen salainen sopimus.
Kaupunginhallituksen käsittelyssä paperia vain vilautettiin hallituksen jäsenille.
- Tällä sopimuksella ei vaikuteta Jyväskylän Energian itsenäisyyteen millään tavalla ja jos sopimus toteutuu Jyväskylän Energian asema vahvistuu, vakuuttaa Jyväskylän kaupunginhallituksen varapuheenjohtaja Matti Ojala (sd).
Joillakin myyminen mielessä
Ojala valittelee, että häntä niin kuin virkamiehiäkin sitoo virkalainsäädännön määräykset vaitiolovelvollisuudesta.
- Paljon helpommalla pääsisi kun voisi avoimesti heti asioista kertoa, niin huhumyllyt eivät pääsisi liikkeelle. Ojala kuitenkin arvelee, että joillakin tahoilla saattaa olla edelleenkin ajatuksia jyväskylän energian myymisestä nyt tehdystä salaisesta sopimuksesta huolimatta. - aina silloin tällöin tulee sellaisia heittoja vastaan...
Ojala muistuttaa, että sosiaalidemokraatit pystyivät jo aikaisemmalla myyntikierroksella estämään kaupungin energiayhtiön myynnin.
- Meillä on edelleenkin voimassa yksimielinen kielteinen myyntipäätös. Ruotsalaisomisteinen Vattenfall on tarjonnut Keski-Suomen Valon osakkeista 100 miljoonaan markkaa korkeamman hinnan. Eräiden arvioiden mukaan todellinen hintaero saattaa olla jopa 200 miljoonaa markkaa.
Kuuma kysymys on , pitäisikö Keski-Suomen Valo myydä sille, joka tarjoaa selvästi korkeamman hinnan vai junailla kansainvälisillä energiamarkkinoilla kotikutoista ratkaisua, joka kuntalaisten ja veronmaksajien kannalta on selvästi kuntien ongelmiin vähemmän rahaa tuova ratkaisu?
Matti Ojala on varma, että jos kaupat syntyvät, tehty sopimus - vielä nyt salainen - takaa sen, että lopputulos ei ainakaan Jyväskylän kannalta välttämättä huonompi olisi.
Virkamiesvalta kasvanut
Matti Ojala on tyyytyväinen, että kaupungin sisäisessä budjettiväännössä pystyttiin virkamiesten esitykseen lisäämään määrärahoja työttömyyden tukemiseen ja sosiaali- ja terveyspalveluihin. Säynätsalon osavaltuuston aluemäärärahatkin tulivat budjettiin sosiaalidemokraattien paimentamisen ansiosta. Esimerkiksi sosiaali- ja terveyspalveluihin lisäys oli 4,8 miljoonaa markkaa, jolla turvataan mm. Kyllön 10 lisäsairaansijaa, vahvistetaan kotisairaanhoitoa, vanhusten palveluja, vammaispalveluja ja päihdehuoltoa.
Osalla tästä rahasta turvataan myös työpaikkoja. - Ei sekään summa ole riittävä, mutta merkittävä kuitenkin.
Ojala on sitä mieltä, että luottamusmiesten pitäisi pystyä vieläkin enemmän paneutumaan niin budjettiin kuin muihinkin asioihin. - Virkamiesvalta on ehdottomasti kasvanut ja kunnallisten päättäjien pitäisi ottaa sellainen valta mikä heille kuuluu. Ne eivät välttämättä ole ristiriidassa keskenään.
Paviljongin murheet
Viime päivinä on esillä ollut Jyväskylän Paviljongin heikentynyt taloudellinen tilanne ja johtajavaihdos. Tiedossa on mojova miljoonien suuruinen lisälasku kaupungille, jotta vaikeuksista selvittäisiin. Ojala sanoo, että jo hankkeesta päätettäessä sosiaalidemokraatit olivat sitä mieltä, että Paviljongin taloudelliset laskelmat ovat täysin epärealistisella pohjalla.
- Toiminta aloitettiin huhtikuussa ja jo kesäkuussa sain eteeni ensimmäisen arvion, jossa kerrottiin odotettavissa olevista vaikeuksista. Matti Ojala sanoo nyt, että kun talo on joka tapauksessa rakennettu pitää tehdä yhdessä töitä, että tilanteesta selvitään. - Asiasta pitää puhua vain oikeilla numeroilla. Nyt tarvitaan realistinen ohjelma, jolla päästään eteenpäin.
Norssin ala-asteen laajentamista Mäki-Matin perhepuistoon
Matti Ojala ei kannata. - Ihmisille tulee helposti sellainen mielikuva, että asia olisi jo jossain päätetty, kun siitä on luettu lehdestä. Ehdottomasti, on mielestäni arvostettava alueen asukkaiden mielipidettä. Eihän Norssin ala-asteen paikka ole Mäki-Matin perhepuistoa särkemässä."
VESA KARVINEN
Keski-Suomen viikko torstaina 4.11.1999 Viikko Nyt.
Ison kuvan kuvatekstissä:" Matti Ojala sanoo, että myönteisintä viime aikojen kehityksessä on se, että Jyväskylä ja Jyväskylän seutu on yksi maamme viidestä kasvukeskuksesta, joka pitkässä pelissä on ratkaiseva asia. - Jyväskylässä on kuitenkin 6700 työtöntä. Tässä vauhdissa on pidettävä huolta myös tavallisten ihmisten tarpeista."
Jyväskylän kaupunki ryöstää rannat golf-yhdistykselle. Häikäilemätön kaava valmisteilla. Nettisanomat
99/8b
Ennennäkemätön uuden rakentaminen ei säästä vanhaa! Nettisanomat 99/7b
"Eikö sitä öykkäriä saada millään kuriin?" Kaupunginjohtaja Pekka Kettunen vauhdissa! Nettisanomat 99/6
Vauhkonen: "Laajavuoren rallirataa harkittava viileästi" torstaina elokuun 19. päivänä vuonna 1999